«Ես կարծում եմ՝ այս բարձրացումը պետք է շարունակական լինի, եւ մենք այդ ուղղությամբ էլի ենք աշխատելու: Մոտ ապագայում դրա մասին հավելյալ ինֆորմացիա կհաղորդենք: Բայց միեւնույն ժամանակ ուզում եմ խնդրել եւ կոչ անել մեր բուժաշխատողներին, հատկապես առաջնային օղակի, որը ես շատ եմ կարեւորում. իսկապես արդարացնել իմ եւ մեր քաղաքացիների վստահությունը ձեր նկատմամբ եւ բարձրացնելով այդ վստահությունը՝ կանխարգելել հիվանդությունները ու թույլ չտալ, որ դրանք զարգանան եւ ավելի խորանան: Մենք պետք է ռադիկալ փոփոխությունների ենթարկենք առողջության առաջնային պահպանման օղակը, եւ հավանաբար, կմտածենք մեխանիզմներ, որպեսզի բժիշկների եւ բուժհաստատությունների փոխհատուցումը լինի ոչ միայն մարդաշնչով, այլեւ կատարողականի՝ այսինքն՝ արդյունքների վրա հիմնված: Հետեւաբար՝ ուզում եմ, որ ավելի զգոն լինեք եւ կատարեք ձեզ վրա դրված այդ ծանր պարտականությունը պատվով»,- եզրափակել է առողջապահության նախարարը: